*****

ΚΑΝΟΝΙΣΜΟΣ (ΕΟΚ) αριθ. 584/82 ΤΗΣ ΕΠΙΤΡΟΠΗΣ

της 12ης Μαρτίου 1982

περί τροποποιήσεως του κανονισμού (ΕΟΚ) αριθ. 1054/68 περί καταρτίσεως του καταλόγου των οργανισμών εκδόσεων πιστοποιητικών τα οποία προορίζονται να επιτρέψουν την αποδοχή ορισμένων γαλακτοκομικών προϊόντων προελεύσεως τρίτων χωρών σε ορισμένες δασμολογικές κλάσεις

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 14 παράγραφος 7,

Εκτιμώντας:

ότι ο κανονισμός (ΕΟΚ) αριθ. 2965/79 της Επιτροπής της 18ης Δεκεμβρίου 1979 περί ορισμού των όρων στους οποίους υπόκειται η αποδοχή ορισμένων γαλακτοκομικών προϊόντων σε ορισμένες δασμολογικές κλάσεις (2), όπως τροποποιήθηκε τελευταία από τον κανονισμό (ΕΟΚ) αριθ. 1898/81 (3), προβλέπει ότι ένας εκ των όρων αποδοχής ορισμένων τυριών είναι και η υποβολή πιστοποιητικού ΙΜΑ 1 κατά τον εκτελωνισμό στην Κοινότητα, για να μπορούν να τυγχάνουν της μειωμένης εισφοράς που εφαρμόζεται στα τυριά της διακρίσεως 04.04 Ε Ι β) 4 του Κοινού Δασμολογίου·

ότι το πιστοποιητικό ΙΜΑ 1 μπορεί να χορηγηθεί μόνο από αναγνωρισμένο οργανισμό, ο οποίος αναφέρεται στον κατάλογο, μόνον εάν πληροί τους όρους που προβλέπονται στο άρθρο 6 του κανονισμού (ΕΟΚ) αριθ. 2965/79·

ότι ο κανονισμός (ΕΟΚ) αριθ. 1054/68 (4), όπως τροποποιήθηκε τελευταία από τον κανονισμό (ΕΟΚ) αριθ. 1379/81 (5), προβλέπει, στο παράρτημα, τον κατάλογο των οργανισμών που αναγνωρίζονται ως αρμόδιοι για τη χορήγηση των πιστοποιητικών ΙΜΑ 1·

ότι η Κυβέρνηση της Κυπριακής Δημοκρατίας δεσμεύεται να τηρήσει όλους τους όρους που προβλέπονται κατά την αποδοχή στην Κοινότητα των τυριών που υπάγονται στην διάκριση 04.04 Ε Ι β) 4 του Κοινού Δασμολογίου· ότι όρισε, συγχρόνως, ως οργανισμό επιφορτισμένο με τη χορήγηση των πιστοποιητικών ΙΜΑ 1, το Υπουργείο Εμπορίου και Βιομηχανίας, στη Λευκωσία· ότι είναι κατά συνέπεια αναγκαίο να συμπληρωθεί το παράρτημα του κανονισμού (ΕΟΚ) αριθ. 1054/68·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (ΕΟΚ) αριθ. 1054/68, προστίθεται η παρακάτω στήλη:

1.2.3,4 // // // // Τρίτες χώρες // Διάκριση των προϊόντων

// Οργανισμός εκδόσεως

// 1.2.3.4 // // // Ονομασία

// Έδρα // // // // // Κύπρος // ex 04.04 Ε Ι β) 4 // Υπουργείο Εμπορίου

και Βιομηχανίας // Λευκωσία // // // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 12 Μαρτίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 336 της 29. 12. 1979, σ. 15.

(3) ΕΕ αριθ. L 188 της 10. 7. 1981, σ. 14.

(4) ΕΕ αριθ. L 179 της 25. 7. 1968, σ. 25.

(5) ΕΕ αριθ. L 136 της 23. 5. 1981, σ. 11.